SLA – SERVICE LEVEL AGREEMENT

Príloha č. 4
ZMENOVÉ KONANIE

Zmeny sú všetky modifikácie projektu v parametroch veľkosti, rozsahu, funkcionality, času, kvality alebo cien. Potreba modifikácií môže nastať z dôvodu nezrovnalostí v plnení zmluvy, pričom takéto modifikácie sa tiež označujú ako problémy/chyby. Potreba modifikácií môže nastať aj z dôvodu želania alebo zámeru jednej strany odchýliť sa z ľubovoľného dôvodu od zmluvne stanovených služieb. Takéto zmeny obvykle vedú k dodatočným nákladom, ktoré vo všeobecnosti znáša strana, ktorá takéto zmeny požaduje.

V tejto prílohe sa uvádzajú podrobné špecifikácie, metódy a postupy realizácie úprav, zmien a modifikácií poskytovaných služieb (IS/platforiem/aplikácií), minimálne však:

•	procedúry a postupy zmenového konania vrátane potrebných podkladov,
•	definovanie schvaľovateľov zmien, postupu, triedenia, analýzy a formy rozhodnutia,
•	určenie metodiky spracovania správy o požiadavke na zmenu,
•	definovanie procesov pri pozitívnom/negatívnom rozhodnutí o zmene,
•	definovanie postupov pri delegovaní, eskalácii, odročení, realizácii, evidencii, validácii a kontrole požiadavky na zmenu,
•	definovanie procesu súčinnosti Objednávateľa a Poskytovateľa,
•	povinnosti zmluvných strán a časového harmonogramu aktivít vrátane postupov pri súčinnosti.